CELEX: 32004L0006
Language: lv
Date: 2004-01-20 00:00:00
Title: Komisijas Direktīva 2004/6/EK (2004. gada 20. janvāris) par atkāpēm no Direktīvas 2001/15/EK, lai atliktu dažu produktu tirdzniecības aizlieguma piemērošanuDokuments attiecas uz EEZ.

Svarīgs juridisks paziņojums

|

32004L0006

Oficiālais Vēstnesis L 015 , 22/01/2004 Lpp. 0031 - 0033

		Komisijas Direktīva 2004/6/EK(2004. gada 20. janvāris)par atkāpēm no Direktīvas 2001/15/EK, lai atliktu dažu produktu tirdzniecības aizlieguma piemērošanu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Direktīva 89/398/EEK (1989. gada 3. maijs) par dalībvalstu tiesību aktu tuvināšanu attiecībā uz īpašas diētas pārtikas produktiem [1], un jo īpaši tās 4. panta 2. punktu,tā kā:(1) Komisijas Direktīva 2001/15/EK (2001. gada 15. februāris) par vielām, ko īpašā barošanas nolūkā var pievienot īpašas diētas pārtikas produktiem [2], nosaka dažas vielu kategorijas un katrā no šīm kategorijām norāda ķīmiskās vielas, ko var lietot īpašas diētas pārtikas ražošanai. Tā nosaka, ka dalībvalstīm no 2004. gada 1. aprīļa ir jāaizliedz tirdzniecība ar tādiem produktiem, kas neatbilst minētās direktīvas prasībām.(2) Pieņemot Direktīvu 2001/15/EK, minētās direktīvas pielikumā nevarēja iekļaut vairākas vielas, ko ar īpašiem barošanas mērķiem var pievienot dažiem tādiem īpašas diētas pārtikas produktiem, kurus realizē dažās dalībvalstīs, jo tās nebija novērtējusi Pārtikas zinātniskā komiteja (PZK).(3) Kamēr Eiropas Pārtikas nekaitīguma iestāde veic šo vielu novērtēšanu, būtu jāatļauj arī turpmāk tās lietot tādu produktu ražošanā, kuru realizācija sākta pirms šīs direktīvas spēkā stāšanās.(4) Direktīvas 2001/15/EK 3. panta b) apakšpunktā noteiktais termiņš "2004. gada 1. aprīlis" prasa transponēt šo direktīvu īsā termiņā.(5) Tādēļ jāparedz atkāpi no Direktīvas 2001/15/EK.(6) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO DIREKTĪVU.1. pantsAtkāpjoties no Direktīvas 2001/15/EK 3. panta otrās daļas b) apakšpunkta, ciktāl tiek piemērotas minētās direktīvas 1. panta 1. punkta pirmās daļas prasības, līdz 2006. gada 31. decembrim dalībvalstis var atļaut savā teritorijā tirdzniecību ar produktiem, kuri satur šīs direktīvas pielikumā minētās vielas, ja:a) Eiropas Pārtikas nekaitīguma iestāde nav sniegusi nelabvēlīgu atzinumu par šīs vielas izmantošanu, ražojot īpašas diētas pārtiku, uz ko attiecas Direktīva 2001/15/EK;b) attiecīgo vielu izmanto viena vai vairāku tādu īpašas diētas pārtikas produktu ražošanā, ko Kopienā realizē šās direktīvas spēkā stāšanās dienā.2. pants1. Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2004. gada 31. martam izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus un minēto aktu un šīs direktīvas korelācijas tabulu.Kad dalībvalstis pieņem minētos tiesību aktus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.4. pantsŠī direktīva ir adresēta dalībvalstīm.Briselē, 2004. gada 20. janvārīKomisijas vārdā —Komisijas loceklisDavid Byrne[1] OV L 186, 30.6.1989., 27. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).[2] OV L 52, 22.2.2001., 19. lpp.--------------------------------------------------PIELIKUMSVIELAS, KO ĪPAŠU UZTURA APSVĒRUMU DĒĻ VAR PIEVIENOT ĪPAŠAS DIĒTAS PĀRTIKAI, UZ KO ATTIECAS DIREKTĪVA 2001/15/EK1. Kategorija. VitamīniE VITAMĪNS- D–α–tokoferilpolietilēnglikola–1000 sukcināts2. Kategorija. MinerālvielasBORS- borskābe- nātrija borātsKALCIJS- aminoskābes helāts- pidolātsHROMS- aminoskābes helātsVARŠ- aminoskābes helātsDZELZS- dzelzs(II) hidroksīds- dzelzs(II) pidolāts- aminoskābes helātsSELĒNS- bagātināts raugsMAGNIJS- aminoskābes helāts- pidolātsMANGĀNS- aminoskābes helātsCINKS- aminoskābes helāts--------------------------------------------------